जब बाल कलाकार अपनी कला में निपुणता और अपनी मासूमियत के साथ इन लोक और पारंपरिक कला रूपों को आत्मसात करते हैं तो उनका प्रदर्शन जादू भरा हो जाता है। एनएसडी के अधिकारी वंचित तबकों के बच्चों के साथ काम करने वाले विभिन्न गैरसरकारी संगठनों तथा सामाजिक संगठनों के माध्यम से इन तबकों के बच्चों को आमंत्रित करने के लिए विशेष इंतजाम कर रहे हैं ताकि उन्हें भी बच्चों के लिए आयोजित राष्ट्रीय नाट्य विद्यालय के इस महोत्सव के अनुभव से समृद्ध बनाया जा सके।